IRINYI KÁROLY ÁLTALÁ**NOS**

**ISKOLA**

HÁZIREND

2021.

Tartalom

[I. Bevezető rendelkezések 4](#_Toc62198474)

[1. A Házirend célja, feladata 4](#_Toc62198475)

[2. A Házirend időbeli és térbeli hatálya 4](#_Toc62198476)

[3. Intézményi adatok 5](#_Toc62198477)

[II. A működés rendje 6](#_Toc62198478)

[1. Az intézmény munkarendje 6](#_Toc62198479)

[2. Tanítási rend 6](#_Toc62198480)

[3. Iskolai szünetekben ügyeleti rend 9](#_Toc62198481)

[4. Az egyéb foglalkozások rendje 10](#_Toc62198482)

[5. Az étkezés rendje 11](#_Toc62198483)

[6. Az iskolán kívüli rendezvények rendje 11](#_Toc62198484)

[7. Tantermek használatának szabályai 12](#_Toc62198485)

[8. Az elektronikus naplóhoz való szülői hozzáférés módja 13](#_Toc62198486)

[III. A tanulókkal összefüggő szabályok 14](#_Toc62198487)

[1. Az iskola biztonságos működése érdekében meghatározott szabályok 14](#_Toc62198488)

[2. Védő, óvó intézkedések 15](#_Toc62198489)

[3. Pedagógiai programhoz kapcsolódó iskolán kívüli rendezvények 16](#_Toc62198490)

[4. Térítési díjakkal kapcsolatos szabályozás 17](#_Toc62198491)

[A tanuló térítésmentesen vehet részt az intézményben szervezett 17](#_Toc62198492)

[Térítési díj fizetése ellenében nyújtott szolgáltatások 17](#_Toc62198493)

[Tandíjat kell fizetni 20](#_Toc62198494)

[Az étkezés térítési díja 20](#_Toc62198495)

[5. A szociális ösztöndíj, a szociális támogatás a nem alanyi jogon járó tankönyvtámogatás megállapításának és felosztásának elvei, formái 20](#_Toc62198496)

[Szociális ösztöndíj szociális támogatás 20](#_Toc62198497)

[A tanulók szociális jogosultsága 20](#_Toc62198498)

[5. A tankönyvellátás iskolán belüli szabályai 21](#_Toc62198499)

[6. Tantárgyválasztás 22](#_Toc62198500)

[7. A tanuló távolmaradásának, mulasztásának, késésének igazolására vonatkozó előírások 23](#_Toc62198501)

[8. A diákkörök működésének szabályai 24](#_Toc62198502)

[9. Az osztályozó vizsga tantárgyankénti, évfolyamonkénti követelményei, a tanulmányok alatti vizsgák tervezett ideje, az osztályozó vizsgára jelentkezés módja és határideje 25](#_Toc62198503)

[10. Az iskola felvételi kötelezettségével kapcsolatos egyéb szabályok 25](#_Toc62198504)

[IV. A tanulók jutalmazásának elvei és formái, a fegyelmező intézkedések formái és alkalmazásának elvei 26](#_Toc62198505)

[1. A tanulók jutalmazásának elvei és formái 26](#_Toc62198506)

[2. A fegyelmező intézkedések formái és alkalmazásának elvei 27](#_Toc62198507)

[V. A tanulók jogai és kötelességei 29](#_Toc62198508)

[1. A tanulók jogai 29](#_Toc62198509)

[2. Tanulói jogok gyakorlása 30](#_Toc62198510)

[3. A tanulók észrevételezési, javaslattételi és véleménynyilvánítási jogának gyakorlása 30](#_Toc62198511)

[4. A tanulók kötelességei 31](#_Toc62198512)

[5. Az iskola által elvárt viselkedés szabályai 32](#_Toc62198513)

[6. Iskolabusszal való utazás szabályai 32](#_Toc62198514)

[7. Tanulói felelősökkel kapcsolatos szabályok 33](#_Toc62198515)

[8. Tabletek használati rendje 34](#_Toc62198516)

[VI. Az egészséges életmódra nevelést szolgáló intézményi szabályok 34](#_Toc62198517)

[1. E fejezetet a házirend 1. sz. mellékletében foglalt iskolai védő, óvó előírásokkal összhangban kell értelmezni és alkalmazni. 34](#_Toc62198518)

[VII. AZ INTÉZMÉNYBEN MŰKÖDŐ EGYEZTETŐ FÓRUMOK NYILATKOZATAI 35](#_Toc62198519)

[**A szülői munkaközösség nyilatkozata** 36](#_Toc62198520)

[**Fenntartói nyilatkozat** 36](#_Toc62198521)

[1. SZ. MELLÉKLET 38](#_Toc62198522)

[2. sz. melléklet 43](#_Toc62198523)

[3. 3. SZ. MELLÉKLET 46](#_Toc62198524)

# Bevezető rendelkezések

**Jogszabályi környezet:**

* a nemzeti köznevelésről szóló 2011. évi CXC. törvény. (a továbbiakban: Nkt.)
* a nemzeti köznevelésről szóló törvény végrehajtásáról szóló 229/2012. (VIII. 28.) Kormányrendelet ( a továbbiakban VR.)
* a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Mr.)

## A Házirend célja, feladata

A házirend az iskola önálló belső jogforrása. A pedagógiai programmal és a szervezeti és működési szabályzattal, valamint a fenntartó döntéseivel együtt meghatározza az intézmény belső működését.

Az iskola házirendje állapítja meg a jogszabályokban meghatározott tanulói jogok gyakorlásának és a tanulmányi kötelezettségek teljesítésén kívül a kötelezettségek végrehajtásának módját, továbbá az iskola által elvárt viselkedés szabályait.

## A Házirend időbeli és térbeli hatálya

A házirend betartása kötelező minden, az iskolával jogviszonyban álló tanulóra, pedagógusra és alkalmazottra. Előírásai értelemszerűen alkalmazandók a szülőkre (gondviselőkre), akik a tanulók törvényes képviselőiként gyakorolnak jogokat, illetve teljesítenek kötelezettségeket, és az iskolát felkereső, az iskolával jogviszonyban nem állókra is.

Előírásai azokra az iskolai és iskolán kívüli, tanítási időben, illetve tanítási időn kívül szervezett programokra is vonatkoznak, amelyeket a pedagógiai program és intézményi munkaterv alapján az iskola szervez, és amelyeken az iskola ellátja a tanulók felügyeletét.

## Intézményi adatok

Fenntartó és működtető: **Berettyóújfalui Tankerületi Központ**

4100 Berettyóújfalu Dózsa Gy. u. 17-19.

Székhely: Irinyi Károly Általános Iskola és Alapfokú Művészeti Iskola

4124 Esztár, Petőfi u. 4/b.

Telephely: Irinyi Károly Általános Iskola és Alapfokú Művészeti Iskola Esztár, Kossuth Utcai Telephelye

4124 Esztár, Kossuth u. 1.

Irinyi Károly Általános Iskola és Alapfokú Művészeti Iskola Esztár, Petőfi u. 6. sz. alatti Telephelye

4124 Esztár, Petőfi u. 6.

Irinyi Károly Általános Iskola és Alapfokú Művészeti Iskola Esztár Árpád utcai Telephelye

4124 Esztár, Árpád u. 42.

Irinyi Károly Általános Iskola és AMI Fekete Borbála Általános Iskolája

4121 Szentpéterszeg, Kossuth Lajos utca 36.

Irinyi Károly Általános Iskola és AMI Csere-erdő Általános Iskolája

4123 Hencida, Csokonai utca 2.

Irinyi Károly Általános Iskola és Alapfokú Művészeti Iskola Hencidai Telephelye

4123 Hencida, Kossuth Lajos u. 31.

Irinyi Károly Általános Iskola és Alapfokú Művészeti Iskola Gáborján, Fő utca 82. Telephelye

4122 Gáborján, Fő u. 82.

# A működés rendje

## Az intézmény munkarendje

Az iskola nyitvatartási ideje:

Az iskola épülete szorgalmi időben hétfőtől péntekig reggel 700 órától délután 17 óráig, a Művészeti Iskola esetében 18 óráig van nyitva.

Az iskolában tartózkodó gyermekek felügyeletét az iskola reggel 710 -től a tanítás végéig, illetve a tanórán kívüli foglalkozások idejére tudja biztosítani. Szülői kérésre módosítható. Az iskolába érkezés a helyi tanulóknak 715 órától, a bejáró tanulók 745 ig. A szülők gyermekeiket csak az iskola folyosójáig kísérhetik, és a tanítást követően az épület előtt, illetve a folyosón várhatják meg őket! A tanteremben csak nevelői engedéllyel tartózkodhatnak! Az iskolában ügyeleti rendszer működik, amely biztosítja a tanulóknak a tanítási órák előtti és utáni felügyeletét. Ez idő alatt a tanulók az erre kijelölt helyen: a folyosón, az udvaron; délután a tantermekben tartózkodhatnak az ügyeletet vezető nevelővel. Az iskola épületében és a hozzá tartozó területeken felügyelet nélkül tanuló nem tartózkodhat.

A tanuló tanítási idő alatt az iskola épületét nem hagyhatja el, rendkívüli esetben az iskola elhagyása csak a szülő személyes vagy írásbeli kérésére, az osztályfőnök, (távolléte esetén az intézményvezető, intézményvezető-helyettes, tagintézmény-vezető) vagy a részére órát tartó szaktanár írásos engedélyével hagyhatja el.

## Tanítási rend

A tanulóknak a tanítás kezdete előtt legalább 15 perccel az iskolában kell lenniük. A tanítás előtti gyülekező helye: 7:45-kor az udvaron. (időjárás függvényében). Az osztálytermekbe 7. 50 órától lehet bemenni.

(Kivéve az Irinyi Károly Általános Iskola és AMI Csere-erdő Általános Iskolájában és az Irinyi Károly Általános Iskola és AMI Gáborján Fő utca 82. Telephely, mert ott gyülekező 7.15 – kor, az osztálytermekbe 7:25 órától lehet bemenni.)

Az iskolában a tanítási órák és az óraközi szünetek rendje a következő:

Az iskolában a tanítási órák és az óraközi szünetek rendje a következő az Irinyi Károly

Általános Iskola és AMI Fekete Borbála Általános Iskola tagintézmény alsó tagozatán:

1.óra: 800 – 845 1.szünet: 845 – 855

2.óra: 855 – 940 2.szünet: 940 – 1000

3.óra: 1000 – 1045 3.szünet: 1045 – 1055

4.óra: 1055 – 1140 4.szünet: 1140 – 1150

5.óra: 1150 – 1235 5.szünet: 1235 – 1245

A főétkezésre biztosított az 5. órát követő óraközi szünet (ebédszünet), melynek időtartama:

30 perc.

Szabadfoglalkozás: 1315 – 1400

7.óra: 1400 – 1445

7.szünet: 1445 – 1455

8.óra: 1455 – 1540 8. szünet: 1540 - 1600

Az iskolában a tanítási órák és az óraközi szünetek rendje a következő az Irinyi Károly

Általános Iskola és AMI Fekete Borbála Általános Iskola tagintézmény felső tagozatán:

1.óra: 800 – 845 1.szünet: 845 – 855

2.óra: 855 – 940 2.szünet: 940 – 1000

3.óra: 1000 – 1045 3.szünet: 1045 – 1055

4.óra: 1055 – 1140 4.szünet: 1140 – 1150

5.óra: 1150 – 1235 5.szünet: 1235 – 1245

6.óra: 1245 – 1330

7.óra: 1340 – 1425

6.szünet: 1330 – 1340

Irinyi Károly Általános Iskola és AMI-ban:

1.óra: 800 – 845 1.szünet: 845 – 855

2.óra: 855 – 940 2.szünet: 940 – 1000

3.óra: 1000 – 1045 3.szünet: 1045 – 1055

4.óra: 1055 – 1140 4.szünet: 1140 – 1150

5.óra: 1150 – 1235 5.szünet: 1235 – 1245

6.óra: 1245 – 1330

7.óra: 1340 – 1425

6.szünet: 1330 – 1340

Irinyi Károly Általános Iskola és AMI Csere-erdő Általános Iskolájában, és az Irinyi Károly Általános Iskola és AMI Gáborján Fő u. 82. Telephelye:

|  |  |  |  |
| --- | --- | --- | --- |
| Beszélgetőkör | | 7:30 | 7:45 |
| 1. óra |  | 7:45 | 8:30 |
|  | 1.szünet | *8:30* | *8:40* |
| 1. óra |  | 8:40 | 9:25 |
|  | 2.szünet | *9:25* | *9:45* |
| 1. óra |  | 9:45 | 10:30 |
|  | 3.szünet | *10:30* | *10:40* |
| 1. óra |  | 10:40 | 11:25 |
|  | 4.szünet | *11:25* | *11:35* |
| 1. óra |  | 11:35 | 12:20 |
|  | 5.szünet | *12:20* | *12:30* |
| 1. óra |  | 12:30 | 13:15 |
|  | 6.szünet | *13:15* | *13:25* |
| 1. óra |  | 13:25 | 14:10 |
|  | 7.szünet | *14:10* | *14:20* |
| 1. óra |  | 14:20 | 15:05 |

**Délutáni foglalkozások**

Napközis foglalkozás

Szakköri foglalkozások

14:00 – 16:30

14:05 – 16.00

A tanóra kezdetét és végét csengetés jelzi, valamint a tanóra vége előtt 5 perccel jelzőcsengetés hangzik el.

A tanítás reggel 8:00 órától délután 16:00 óráig tart, ügyeletet tartunk 16.30-ig. Az Irinyi Károly Általános Iskola és AMI Csere-erdő Általános Iskolája, illetve az Irinyi Károly Általános Iskola és AMI Gáborján Fő u. 82. Telephelye, ott a tanítás reggel 7:30 – 16:00 óráig tart. Az intézményben ügyeletet tartunk 16:30 óráig.

Az egyéb foglalkozások legkésőbb 16-kor befejeződnek. (Kivétel az Alapfokú Művészeti

Iskola foglalkozásai). A tanítás eredményessége érdekében a tanulók az órára időben, a szükséges eszközökkel érkezzenek meg.

A tanulók az iskola létesítményeit, helyiségeit csak nevelő felügyeletével használhatják.

A tanulóknak jó idő esetén a szünetekben az udvaron kell tartózkodniuk.

Rossz idő esetén a tantermekben, illetve a folyosón maradhatnak, nevelői felügyelet mellett.

A második óra utáni szünetben a tanulók a tantermekben, illetve a Fekete Borbála tagintézmény esetében az ebédlőben fogyaszthatják el a tízórait.

Az óra kezdete előtt az osztályoknak sorakozniuk kell, majd az ügyeletes nevelő utasítása szerint az osztálytermekbe kell vonulniuk.

## Iskolai szünetekben ügyeleti rend

Tanítási napokon a hivatalos ügyek intézése az iskolatitkári irodában történik 900 óra és 1500

óra között.

Az intézmény az iskolai szünetekben a hivatalos ügyek intézésére külön ügyeleti rend szerint tart nyitva.

Az ügyeleti rendet az iskola igazgatója határozza meg, és azt a szünet megkezdése előtt a szülők, a tanulók és a nevelők tudomására hozza.

Az iskola épületében az iskolai dolgozókon és a tanulókon kívül csak a hivatalos ügyet intézők tartózkodhatnak, illetve azok, akik erre az iskola igazgatójától engedélyt kaptak.

## Az egyéb foglalkozások rendje

Jelentkezés a foglalkozásokra:

Az egyéb foglalkozásokon való tanulói részvétel – a szakszolgálatok szakvéleményében és szakértői véleményében előírt foglalkozások kivételével – önkéntes.

Az a tanuló, aki a szakszolgálatok szakvéleményében vagy szakértői véleményében foglaltak szerint foglalkozáson való részvételre kötelezett, e foglalkozásokról történő távolmaradását igazolnia kell. A mulasztás a kötelező tanórai foglalkozásokkal esik azonos megítélés alá.

A tanulók tanórán kívüli foglalkozásokra: szakkörök, sportkör, énekkar, előkészítő foglalkozásokra jelentkezhetnek. A jelentkezést követően a foglalkozásokon való részvétel kötelező, a mulasztás a tanrendi órákéval azonos megítélésű.

A napközi otthon és a tanulószoba a családokat segítő szolgáltatás. A napközi és a tanulószoba a tanórára való felkészülés és a szabadidő hasznos eltöltésének színtere mellyel a 16 óráig való benntartózkodás biztosított. Felmentést a szülő kérésére az intézményvezető adhat tanulmányi eredmény figyelembe vételével.

A könyvtár szolgáltatásait csak az iskolai könyvtárba beiratkozott tanulók vehetik igénybe. A beiratkozás minden tanév elején egyénileg történik, és egy tanévre szól. A könyvtár használati rendjét a szervezeti és működési szabályzat tartalmazza.

Az iskolai könyvtárba a könyvtárt vezető pedagógusnál lehet beiratkozni és a szolgáltatásokat a nyitvatartási időben igénybe venni. A nyitvatartási időt a könyvtárterem ajtaján tesszük közzé. Az iskola könyvtárát az iskola tanulói és dolgozói ingyenesen használhatják.

A kikölcsönzött könyvekért mindenki felelősséggel tartozik. Ha elveszíti, vagy megrongálja, köteles azt pótolni, vagy értékét megtéríteni. A tanulószobai, foglalkozás naponta az osztályok utolsó óráját követően 1600 óráig tart.

A napközi foglalkozás az osztályok utolsó óráját követően 1600 óráig tart. A tanulókat csak a szülő által az ellenőrző könyvbe beírt időpontban lehet hazaengedni a szülők a tanulókat a napközis foglalkozás után csak az épület előtt, illetve a folyosón várhatják meg.

A tanítási idő után a diákok csak pedagógus felügyelete mellett tartózkodhatnak az iskola épületében.

A délutáni foglalkozásokra a foglalkozás megkezdése előtt tíz perccel érkezhetnek a tanulók.

Az egyéb foglalkozások – napközi, tanulószoba, tehetséggondozó és felzárkóztató stb. foglalkozások – rendjét a 2. sz. melléklet tartalmazza.

## Az étkezés rendje

A napközis és tanulószobás tanulók, nevelők felügyelete mellett kulturáltan étkeznek.

Az étkezések alatt kerülni kell a hangoskodást és minden olyan magatartást, amely sérti mások jó ízlését, vagy balesetet okozhat.

A higiéniai előírásokat be kell tartani.

## ***Az iskolán kívüli rendezvények rendje***

iskola által szervezett, a pedagógiai program végrehajtásához kapcsolódó iskolán, kivüli rendezvényeken elvárt tanulói magatartás

Az iskola által szervezett, kötelező és szabadon választható iskolán kívüli rendezvényeken, programokon a tanulóknak a kulturált viselkedés általános szabályai szerint kell részt venniük, az iskolában is érvényes magatartási szabályokat kell betartaniuk. Ezeken a programokon a házirend szabályainak megtartása kötelező a tanulók részéről, elmulasztása vagy megszegése esetén a kötelességszegő tanuló fegyelmező intézkedésben vagy fegyelmi büntetésben részesíthető, valamint a programból kizárható. Valamennyi tanulóra nézve elvárt, hogy az iskolán kívüli rendezvényeken fogadjon szót az őt kísérő felnőtteknek, tartsa be a közlekedési szabályokat, alkalomhoz és helyhez illő ruházatot és felszerelést használjon, felszerelését, ruházatát tartsa rendben. A kiemelt iskolai és állami ünnepek rendezvényein (tanévnyitó, tanévzáró, ballagás, március 15., október 23.) a tanulók ünneplő (fekete-fehér) ruhában jelenjenek meg! Minden tanulóval szemben támasztott alapvető elvárás, hogy iskolán kivüli magatartásával ne csorbítsa az iskola hírnevét. A külső rendezvényre a tanuló a kísérő tanárral együtt érkezik és a rendezvényről a pedagógussal együtt távozik.

Az iskola által szervezett rendezvényeken (iskolában illetve iskolán kivül) tilos a dohányzás, drog és alkoholfogyasztás.

Fegyelmi vétséget követ el a tanuló, aki az iskola által szervezett programokon nem

viselkedik kulturáltan, kifogásolható a magatartása: káromkodik, trágár szavakat használ,

szemetel, figyelmen kívül hagyja az adott helyen (pl. színházban, múzeumban) elvárható

illemszabályokat, viselkedési normákat.

## Tantermek használatának szabályai

Minden tanuló köteles a villamos energiával, az ivóvízzel takarékoskodni, az intézmény berendezéseire, használati tárgyaira vigyázni, azok épségének megőrzésére társait is figyelmeztetni.

Az iskola épületében, a tornaterem öltözőiben tilos balesetveszélyesen közlekedni, labdázni, saját és mások testi épségét veszélyeztető tevékenységet folytatni.

Becsengetés után a tanulók fegyelmezetten várják a pedagógust az osztálytermekben, illetve az órarend szerint kijelölt szaktantermek előtt. A szaktantermekbe csak a szaktanár engedélyével és kizárólag szaktantárgyi felszereléssel lehet belépni.

A tanteremben csak a hetesek maradhatnak kivéve az Irinyi Károly Általános Iskola és AMI **Csere erdő Általános Iskolájában**, mert ott kicsengetés után az óraközi szünetekben a **tantermek ajtaját zárva kell tartani.**

A tanteremben tartott utolsó tanítási óra után – a pedagógus felügyeletével – a tanulók tisztán, rendezetten hagyják a tantermet. A **pedagógus feladata** figyelni arra, hogy a **tantermet a tanulók rendben hagyják el.**

Az iskola oktatási helyiségeit a tanítás befejezését követő időszakban zárva kell tartani. A helyiségekből való távozáskor gondoskodni kell az ablakok bezárásáról és az áramtalanításról. Az évközi tanítási szünetekben és a nyári szünet ideje alatt a diákok csak az ügyeleti napokon, illetve az intézmény által erre az időszakra szervezett program idejére tartózkodhatnak az iskola épületében. Ettől eltérni csak az intézményvezető előzetes írásbeli engedélyével lehet.

Az iskola felszereléseit, eszközeit a tanulóknak az iskolából kivinni tilos, kivéve, ha erre külön engedélyt nem kap az intézményben dolgozó pedagógustól vagy az intézmény vezetőjétől.

Az iskola területén idegen – személy- és vagyonvédelmi okok miatt – csak engedéllyel tartózkodhat.

Tilos a rongálás, szándékos károkozás, az intézmény felszerelésének, használati tárgyainak elvitele.

Az iskolához, kapcsolódó területek használatának rendjét a 2. számú melléklet tartalmazza.

## Az elektronikus naplóhoz való szülői hozzáférés módja

Az iskolában használt elektronikus napló adataiban a szülő az online felületen az iskola által –szülői gondviselői, jogon- biztosított jelszó használatával betekinthet, továbbá a napló meghatározott módon hitelesített papíralapú másolatát is megtekintheti az iskolai titkárságon az osztályfőnökkel megbeszélt időpontban. Az iskola által használt elektronikus naplóhoz a szülő belépési kódot kap. Probléma esetén az igazgatóhelyettesnek, tagintézményvezetőnek kell jelzéssel lenni, aki intézkedhet a felmerült hiba javítására.

Az iskola írásbeli tájékoztatási kötelezettségeit az elektronikus naplón keresztül is teljesítheti. Az osztályfőnök tájékoztatja a szülőket a fogadóórák, a szülői értekezletek időpontjáról és más fontos eseményekről legalább három nappal az esemény előtt. Az elektronikus naplót a pedagógusok és a szülők egymás közötti értesítések, üzenetek küldésére is használhatják. A szülő az E-kréta felületen E-ügyintézés keretében igazolhatja a tanuló hiányzását, felmentési, mentességi kérelmet nyújhat be.

# A tanulókkal összefüggő szabályok

## Az iskola biztonságos működése érdekében meghatározott szabályok

Az intézmény területén és iskolai rendezvények alatt mobiltelefon, kommunikátor, okostelefon (smartphone), tablet, i-pod, okosóra, MP3-, MP4-lejátszó és bármilyen hordozható digitális lejátszó vagy más, a tanítás-tanulás jelentős megzavarására alkalmas eszköz használata tilos, kivéve ha erre külön engedélyt nem kap a tanuló az intézményvezetőtől.

Az iskolába tilos behozni minden olyan eszközt, amely a tanóra és a foglalkozások rendjének jelentős megzavarására, személyhez fűződő jog megsértésére kifejezetten és célzottan alkalmas, a többi tanulót tankötelmének teljesítésében, akadályozza, az órát tartó tanár munkáját zavarja, vagy ártalmas az egészségre és a testi épségre. Amennyiben ilyen tárgy birtoklására fény derül, a tanuló köteles azt jelenteni, illetve átadni a pedagógusnak, aki az elvett dolgot jól zárható szekrénybe helyezi el, és haladéktalanul értesíti arról a tanuló szülőjét annak közlésével, hogy az elvett tárgyat mikor veheti át.

A tanítási órákon a diákok számára audióeszközök, mobiltelefon, valamint a tanítás időtartama alatt Bluetooth hangszóró és az iskolai munkát zavaró egyéb digitalis eszközök használata tilos.

A mobiltelefon tanórai célú használatát a pedagógus saját hatáskörében engedélyezheti. A tanóra során a közösségi media oldalait a tanuló nem használhatja, hívást, chat-et nem kezdeményezhet.

A mobiltelefonokért intézményünk felelősséget nem vállal.

A tanításhoz nem tartozó felszerelést (pl. IKT eszköz, játék, tablet, nagy értékű ékszer, számottevő mennyiségű pénz, stb.) nem szabad behozni az iskolába, kivéve, ha erre valamelyik illetékes tanár külön engedélyt ad. Az így behozott tárgyakat az engedélyt adó pedagógusnak be kell jelenteni. Ezek a tárgyak a felhasználásig történő megőrzésre a pedagógusnak vagy az iskolatitkárnak átadhatók. Az engedély nélkül behozott tárgyakért az iskolát nem terheli semmilyen kártérítési felelősség.

A tagintézményben a saját tulajdonú okoseszközök, mobiltelefonok csakis oktatási célra használhatóak, abban az esetben, ha arra a szaktanár utasítást ad. Amenyiben a tanuló a tanítási órán nem megengedett módon használja a telefonját, akkor azt köteles átadani a pedagógusnak. Első alkalommal a telefont a tanuló a tanítási nap végén visszakapja. A második alkalomtól a telefont a szülő személyesen veheti át az iskola vezetőségétől. Az iskolában hozott digitalis eszközöket a tanuló a titkárságon kikapcsolt állapotban köteles leadni, majd a tanítási idő után elkérni. A intézmény az eszközért felelősséget nem vállal.

A tanítási órákon bármely kép-és hangrögzítést, csak a foglalkozást vezető pedagógus, illetve érintett személyek engedélyeznek.

A tanulótársak és a felnőtt dolgozók személyiségi jogainak védelmében külön engedély nélkül az iskola területén és az iskolai rendezvények alatt mobiltelefonnal, okoseszközökkel képeket, hangfelvételeket tanuló nem készíthet, engedély nélkül felvételeket, filmet nem rögzíthet. A felvételeket azonnal törölni kell. Ezen szabály megsértése egyben személyiségi jogokat is sért, fegyelmi büntetést von maga után.

Az iskola tulajdonát képező infokummunikációs eszközöket a tanulók csak a pedagógus jelenlétében és írányításával használhatják Az iskolába behozott személyes tárgyakért az iskola felelősséget nem vállal, annak ellopása vagy megrongálódása esetén, felelősség nem terheli.

Tilos az iskolába a következő tárgyak bevitele: bármilyen fegyvernek minősülő tárgy, szúró- és vágóeszközök, gyufa, rágógumi, napraforgómag, dohány, szeszes ital, gyúlékony vegyszer, robbanószerek, lézerpointer.

Ha a tanuló tanulmányi kötelezettségeinek teljesítésével összefüggésben a nevelési-oktatási intézménynek jogellenesen kárt okoz, a Ptk. szabályai szerint kell helytállnia.

A kártérítés mértéke nem haladhatja meg:

a) gondatlan károkozás esetén a kötelező legkisebb munkabér (minimálbér) - a károkozás napján érvényes rendelkezések szerint megállapított - egyhavi összegének ötven százalékát,

b) ha a tanuló cselekvőképtelen vagy korlátozottan cselekvőképes, szándékos károkozás esetén az okozott kár, legfeljebb azonban a kötelező legkisebb munkabér - a károkozás napján érvényes rendelkezések szerint megállapított - öthavi összegét.

## Védő, óvó intézkedések

Tanulóink minden tanév elején tűz- és balesetvédelmi oktatásban részesülnek, amelynek során fel kell hívni a figyelmüket a veszélyforrások elkerülésére. Erről jelenléti ív készül.

Ennek megtörténtét az osztályfőnökök, a naplóban rögzítik.

Ezenkívül kémia, számítástechnika, technika, testnevelés tantárgy(ak)ból balesetvédelmi oktatásban részesülnek, amelyet a tanulók aláírásukkal igazolnak. Egyéb rendkívüli események esetén szükséges teendőket a szervezeti és működési szabályzat tartalmazza.

A pedagógusok a védő, óvó előírások figyelembevételével vihetik be az iskolai foglalkozásokra az általuk készített, használt pedagógiai eszközöket.

A tanulók igényei alapján az iskola igazgatójával történt előzetes megbeszélés után lehetőség van arra, hogy az iskola létesítményeit, illetve eszközeit (például sportlétesítmények, számítógépek) a tanulók – tanári felügyelet mellett – egyénileg vagy csoportosan használják. Tanításon kívül az iskola létesítményeit a szervezeti és működési szabályzatban leírtaknak megfelelően használhatják a tanulók, amelynek betartása minden diák számára kötelező.

Azokat a védő, óvó előírásokat, amelyeket – a szervezeti működési szabályzat előírásainak megfelelően, összhangban az egészséges életmódra vonatozó támogató intézményi munkarenddel – a tanulóknak az iskolában való tartózkodás során meg kell tartaniuk, a házirend 1. sz. melléklete tartalmazza.

Az óvó, védő előírásokat az iskola pedagógiai programjában foglalt teljes körű egészségfejlesztési programban szereplő tartalmi követelményekkel összhangban kell értelmezni és alkalmazni.

## Pedagógiai programhoz kapcsolódó iskolán kívüli rendezvények

Az iskolán kívüli rendezvényekre vonatkozó általános szabály, hogy a tanuló számára tilos annak csoportnak az önkényes elhagyása, amelybe a rendezvény kapcsán besorolást nyert.

A tanulmányi kirándulásokon, amelyeket az iskola a pedagógiai programjában előírtak alapján szervez, az iskola minden tanulójának részt kell vennie. Indokolt esetben a szülő kérésére az osztályfőnök adhat felmentést a részvételi kötelezettség alól. A felmentés megadásáról a szülőt értesíteni kell. Ha a tanuló nem vesz részt a kiránduláson, köteles a számára kijelölt osztályban a tanítási órákon részt venni. Tilos továbbá a szállás- és táborhely önkényes elhagyása, a saját vagy mások testi épségét, s az iskola jó hírnevét veszélyeztető magatartás.

Osztálykirándulások az iskola éves munkatervében rögzített időpontokban lehetnek, ha az osztály tanulóinak szülei írásban vállalják a kirándulás költségeit. A kirándulást a intézményvezető engedélyezi.

A kirándulócsoport a gyülekezési helytől a visszaérkezés helyéig a kísérő tanár felügyelete alatt áll. A csoport tagjai együtt tartózkodnak. A csoportból eltávozni csak akkor lehet, ha a kísérő tanár megengedi.

Minden rendkívüli eseményt (baleset, tűz, hiányzás) azonnal jelenteni kell a kirándulást vezető, illetve a rendezvényen felügyelő tanárnak.

A tanulónak csak rendkívül indokolt – orvosi igazoláson vagy méltányossági alapon elbírálható szülői kérésen alapuló – esetben lehet megengedni, hogy a tanulmányi kirándulás helyett az iskola más tanórai foglalkozásán vegyen részt, vagy a kötelező iskolai rendezvényről távol maradjon.

## Térítési díjakkal kapcsolatos szabályozás

~~Az oktatással összefüggő térítési díjak (AMI díjak) mértéke és az esetlegesen adható kedvezmények tanévenként - a fenntartóval való egyeztetést követően- kerül meghatározásra.~~

~~Lehetőség van a részletfizetésre. A részletfizetési engedélyezés az intézményvezető hatásköre. Az erről szóló tájékoztatást a tanév megkezdésekor az iskola a honlapján is közzéteszi.~~

~~A térítési díjakat az intézmény által meghatározott időpontokban kell befizetni az iskolatitkárnál~~.

### A tanuló térítésmentesen vehet részt az intézményben szervezett

* felvételi előkészítő foglalkozásokon,
* alkalmassági vizsgán, rendszeres egészségügyi vizsgálaton,
* a kötelező tanórai foglalkozásokon,
* felzárkóztató foglalkozáson,
* az első pótló- és javítóvizsgán,
* a továbbtanuláshoz szükséges kiegészítő foglalkozásokon,
* a diákkörök, szakkörök, énekkar, sportkör munkájában,
* versenyfelkészítésen, és az intézmény képviseletében versenyeken,
* az intézmény által szervezett vetélkedőkön, versenyeken,
* sajátos nevelési igényű vagy a fejlesztő felkészítésen, iskolapszichológusi szolgáltatáson.

A fentiek során ingyenesen használhatja az iskola épületét és a foglalkozáshoz szükséges felszerelést.

### Térítési díj fizetése ellenében nyújtott szolgáltatások

Térítési díjat kell fizetnie a tanulónak:

* alapfokú művészetoktatásért (rászorultság kivételével)
* az intézményben igénybe vett étkezésért,
* vendégtanulói jogviszonyért.

A térítési díj összegét tanévenként, a tanévkezdéskor a szakmai feladatra számított folyó kiadások egy tanulóra jutó hányadának arányában a VR. 34. §-a határozza meg.

A térítési-és tandíj megállapítása a teljes tanévre történik, melynek mértékét nem befolyásolja az adott tanév első félévének tanulmányi eredménye.

Az Alapfokú Művészet Iskolában a térítési és tandíj befizetésének időpontjáról az iskola az érintett tanulók szüleit a beiratkozási lapon tájékoztatja. Az adott tanévre megállapított térítési díjakról és tandíjakról a Berettyóújfalui Tankerületi Központ 1/2018. (V.22.) számú térítési díj és tandíj szabályzata rendelkezik. A 1. félévi térítési és a tandíjat minden tanév beiratkozáskor, de legkésőbb október 15-ig kell befizetni, a 2. félévet március 15-ig. Az a növendék, akinek szociális helyzete, illetve más jellegű anyagi nehézsége indokolttá teszi, szülői kérelemre engedményt kaphat.

A térítés- és tandíjakat a szülők három különböző módon fizethetik be a tankerületi központ előirányzat-felhasználási keretszámlájára (*10034002-00336444-00000000*):

1.      Csekkes befizetéssel a szülő készpénzzel befizeti az iskolatitkárhoz erről átvételi elismervényt ad a befizetőnek. A beszedett összeggel még az nap a fenntartónak számol el a megfelelő nyomtatványt kitöltve. Ezen szerepelnek a térítési díjmentességet kapó tanulók is.

2.      KRÉTA PM felületen bankkártyával történő befizetéssel (SimplePay)

3.      Egyedi befizetések esetén, bankszámlára történő átutalással

Térítési díjat, tandíjat visszafizetni nem áll módunkban, mivel a szülő beiratkozáskor vállalja, hogy gyermeke tanév végéig jár a foglalkozásokra.

A zeneművészeti ág esetében a tanév első napján a 18. életévét be nem töltött tanulók esetében a 4,0-4,4 közötti tanulmányi átlaggal rendelkező diákok esetében a i 7%-os díjalap.

-       A báb- és színművészeti ág tanulmányi átlaghoz kötött számítása egységessé vált a táncművészeti, képző- és iparművészeti valamint szolfézs előképzővel a tanév első napján a 18. életévet be nem töltött tanulók esetében.

Tanulmányi átlag     Díjalap %-a

4,5-5,0 között            15

4,0-4,4 között            16

3,5-3,9 között            17

3,0-3,4 között            18

2,0-2,9 között            19

elégtelen                   20

A térítési díj és tandíj kedvezményre vagy mentességére való jogosultságok figyelembe vétele:

A gyermeket, tanulót szociális helyzete alapján térítési díj-, illetve tandíjkedvezmény illeti meg.

NETTÓ KERESET/FŐ       FIZETENDŐ        KEDVEZMÉNY

     TÓL                             IG

            -                         38 475        10%          90%

    38 476                        39 900        20%          80%

    39 901                        42 750        30%          70%

    42 751                        45 600        40%          60%

    45 601                        48 450        50%          50%

    48 451                        51 300        60%          40%

    51 301                        54 150        70%          30%

    54 151                        57 000        80%          20%

    57 001                        59 850        90%          10%

**Térítési díj és tandíj kedvezmény:**

-       A kedvezményre való jogosultságot **jövedelemigazolással kell igazolni**. Ezek megléte a kedvezmény figyelembe vétele miatt az Intézményvezető felelőssége.

-       A díjkedvezmény iránti kérelem benyújtása tanévenként egy alkalommal történik a  **minden év szeptember 20. napjáig**. Az iskola formanyomtatványt biztosít. A kérelmet a benyújtását követő 10 napon belül az intézmény vezetője bírálja el. A kérelem mellé csatolni kell a jövedelemigazolásokat a beadást megelőző háromhavi nettó átlagjövedelemről és egyéb jövedelmekről.

**Térítési díj és tandíj mentesség:**

-       Amennyiben a gyermek, tanuló ill. kollégiumi szállást igénybe vevő törvényes képviselője háztartásában hátrányos helyzetű, halmozottan hátrányos helyzetű vagy testi, érzékszervi, középsúlyos vagy enyhe értelmi fogyatékos, autista tanuló él, úgy a gyermeket, tanulót ill. kollégiumi szolgáltatást igénybe vevőt térítési díj-, illetve tandíjmentesség illeti meg

-       A díjmentesség iránti kérelmet **egy példányban az intézmény vezetőjéhez kell benyújtani, legkésőbb minden év szeptember 20. napjáig**. Az iskola formanyomtatványt biztosít. Benyújtását követően 10 napon belül az intézmény vezetője bírálja el a kérelmet

A térítési díj és tandíj befizetésének végső határideje:

a)     a tanítási év első félévre vonatkozóan október 15-e,

b)     a tanítási év második félévre vonatkozóan március 15-e.

Részletfizetés engedélyezése esetén az adott félévre esedékes díj befizetését a tanév rendjéről szóló rendeletben meghatározott, a félév utolsó napját megelőző nyolcadik napjáig kell teljesíteni.

Adott esetben a szülő kérelmezheti a térítési –és tandíj részletfizetését. Az engedély megadásáról az intézményvezető dönt.

A térítési díjak és tandíjak adott tanévben érvényesített mértékét a beiratkozásig nyilvánosságra hozzuk.

A térítési díjat, tandíjat a tanulónak alapesetben félévente egy összegben kell befizetnie.

### Tandíjat kell fizetni

* a tanulmányi követelmények nem teljesítése miatti harmadik és további évismétlés esetén,
* minden olyan képzésért, amelyik nem szerepel az iskolai pedagógiai programban,
* külföldi állampolgárnak az Nkt. 92. § (7) bekezdés szerinti esetben.

A tandíj mértékét a VR. 36. § (2) bekezdése határozza meg. A tandíj nem haladhatja meg a tanévkezdéskor a szakfeladatra számított folyó kiadások egy tanulóra jutó átlagát.

A tandíj a tanulmányi eredmények (maximum 30%), vagy a szociális helyzet (maximum 30%) alapján összesen maximum 50%-ig csökkenthető.

### Az étkezés térítési díja

A gyermek, a tanuló a nevelési-oktatási intézményben igénybe vett étkezésért a gyermekek védelméről és a gyámügyi igazgatásról szóló 1997. évi XXXI. törvényben meghatározottak szerint havonta fizet térítési díjat.

Az étkezési díj beszedése az önkormányzat feladata. Az előző nap 10:00-ig előre jelzett hiányzás miatt igénybe nem vett étkezésekre befizetett díjat túlfizetésként a következő hónapban elszámolják.

## 5. A szociális ösztöndíj, a szociális támogatás a nem alanyi jogon járó tankönyvtámogatás megállapításának és felosztásának elvei, formái

### Szociális ösztöndíj szociális támogatás

Intézményünkben – pénzügyi forrás hiányában - szociális ösztöndíj, illetve szociális támogatás nincs. A tanulók szociális alapú támogatás igényükkel lakóhelyük önkormányzatához fordulhatnak.

### A tanulók szociális jogosultsága

* + Az iskolával tanulói jogviszonyban lévő diákok szociális segélyben részesülhetnek az alábbi esetekben: étkezési hozzájárulás támogatása, alanyi jogon járó tankönyvtámogatás
  + Azt a tanulót lehet szociális segélyben részesíteni, akit törvényes képviselője írásbeli kérelme alapján az osztályfőnöke és az iskola gyermekvédelmi felelőse javasol. A szociális jogosultságról és mértékéről az iskola intézményvezetője dönt.
  + A tanulószobai foglalkozásokra való felvétel iránti kérelem elbírálásának szempontjai
  + A tanulószobára jelentkezők közül az alábbi rendben vesszük fel a tanulókat: 3H-s, 2 H-s, gyermekét egyedül nevelő szülő, .tartósan beteg. Ha minden jelentkezőt nem tudunk felvenni, sorsolással döntünk.
  + Ha az általános iskola –a megadott sorrend szerint- az összes felvételi kérelmet helyhiány miatt nem tudja teljesíteni, az érintett csoportba tartozók között sorsolás útján dönt.
  + A sorsolás lebonyolításának szabályai:
    - az intézmény részéről az intézményvezető, helyettese, érintettség esetén a tagintézmények vezetői, illetve az alsós és felsős munkaközösség-vezetők vesznek részt.
    - A sorsolás nyilvános, így azon az érintett tanulók és szüleik is részt vehetnek.
    - A sorsolás helyéről és idejéről tájékoztató plakátokról, valamint az intézmény honlapjáról tájékozódhatnak.
    - A tanulók neveit ellenőrzött, üres urnába kell beletenni, majd az intézményvezető kihúz annyi cédulát, ahány felvehető tanuló van, és ismerteti a neveket.
    - A sorsolásról jegyzőkönyvet kell vezetni.

## A tankönyvellátás iskolán belüli szabályai

Az iskolai tankönyvellátás legfontosabb feladatai: a tankönyv beszerzése és a tanulókhoz történő eljuttatása.

Az iskola a tankönyvellátás feladatait olyan formában végzi, hogy a Könyvtárellátó Kiemelkedően Közhasznú Nonprofit Kft. (a továbbiakban: Könyvtárellátó) a tankönyvek forgalmazására vonatkozóan szerződést köt, és az intézmény a tankönyveket a tankönyvfogalmazótól átveszi.

Az iskola tankönyvellátással kapcsolatos feladatainak végrehajtásáért az intézményvezető a felelős. Az intézményvezető elkészíti a következő tanév tankönyvellátásának rendjét, amelyben kijelöli a tankönyv-értékesítésben közreműködő tankönyvfelelőst, aki részt vesz a tankönyvterjesztéssel kapcsolatos feladatok ellátásában. A feladatellátásban való közreműködés nevezettnek nem munkaköri feladata. Díjazása a szerződése szerint történik.

A tankönyvellátás rendjében tanévente, az alábbi területekre tér ki:

* az ingyenes tankönyvellátásra jogosultak köre, jogosultság igazolásának módja.
* a tankönyvellátással összefüggő feladatok, határidők.

A tankönyvellátásban közreműködők feladatai: intézményvezető, tankönyvfelelős, könyvtáros, munkaközösség-vezetők, osztályfőnökök, szaktanárok.

A tankönyvrendelést oly módon kell elkészíteni, hogy a tankönyvtámogatás, a tankönyvkölcsönzés az iskola minden tanulója részére biztosítsa a tankönyvhöz való hozzájutás lehetőségét.

A tankönyvrendelés végleges elkészítése előtt az iskolának lehetővé kell tenni, hogy azt a szülők megismerjék.

A szülő nyilatkozhat arról, hogy gyermeke részére az összes tankönyvet meg kívánja-e vásárolni, vagy egyes tankönyvek biztosítását más módon, például használt tankönyvvel kívánja megoldani.

Az intézmény vezetője a tankönyvrendelés lezárását követően tájékoztatja a fenntartót, aki az ellenőrzés után azt jóváhagyja, így válik véglegessé a tankönyvrendelés.

Az ingyenes tankönyvek az iskola könyvtári állományába kerülnek. Bevételezéséről az iskola könyvtárosa gondoskodik.

Az ingyenes tankönyvhöz a tanulók kölcsönzés útján jutnak.

Az iskolai tankönyvkölcsönzés során biztosítani kell, hogy a kölcsönzést igénybe venni kívánó tanulók egyenlő eséllyel jussanak hozzá a tankönyvekhez. Ha a tankönyv kölcsönzése során a könyv a szokásos használatot meghaladó mértéken túl sérül, a tankönyvet a tanuló elveszti, megrongálja, a nagykorú tanuló, illetve a kiskorú tanuló szülője az okozott kárért kártérítési felelősséggel tartozik. Nem kell megtéríteni a rendeltetésszerű használatból származó értékcsökkenést (amortizáció). A tankönyv elvesztése esetén a tanuló, illetve szülője köteles a tankönyv beszerzési árát megtéríteni. A tanulónak felróható ok miatt megrongálódott tankönyvet a tanuló/szülő köteles másik tankönyv beszerzésével megtéríteni, illetve a tankönyv értékét megfizetni.

A tankönyvtámogatásba beszámít a tartós könyvhasználat.

## Tantárgyválasztás

Az intézményvezető minden tanév áprilisában írásban értesíti a szülőket és a tanulókat a következő tanévben választható tantárgyakról.

A tizennegyedik életévét be nem töltött tanuló esetén szülője, a tizennegyedik életévét betöltött tanuló esetén a szülő és a tanuló közösen minden év május 20-ig írásban adhatja le a tantárgyválasztással kapcsolatos döntését az osztályfőnöknek. A tanuló szülője eddig az időpontig jelzi, hogy a következő tanévtől az egyházi jogi személy által megszervezett hit- és erkölcstan vagy a kötelező etika órán kíván részt venni a vonatkozó jogszabályok szerint. A tanuló, illetve a szülő az adott tanév kezdetéig az intézményvezető engedélyével írásban módosíthatja a tantárgyválasztással kapcsolatos döntését.

A vonatkozó jogszabályok szerint a történelmi egyházakkal egyeztetve – heti 1 alkalommal –

biztosított tanulóink számára a hitoktatás.

## A tanuló távolmaradásának, mulasztásának, késésének igazolására vonatkozó előírások

A tanuló hiányzását, illetve késését a tanítási órákról, valamint az egyéb foglalkozásokról igazolni kell.

A szülő egy tanév folyamán gyermekének három öt nap hiányzását igazolhatja. Ennél hosszabb időtartamú hiányzásra engedélyt – indokolt esetben – az intézményvezető adhat.

A mulasztó tanuló iskolába jövetelének első napján, de legkésőbb – az előbb megjelölt időponttól számított – hét tanítási napon belül igazolhatja mulasztását. Mulasztás esetén az igazolást az osztályfőnöknek kell bemutatni.

A tanuló órái, egyéb foglalkozásai igazolatlannak minősülnek, ha az előírt határidő alatt nem igazolja távolmaradását. Utólagos igazolás nem fogadható el.

A tanuló mulasztása igazolt, ha

* távolmaradását orvosi igazolással vagy kórházi zárójelentéssel igazolja;
* hatósági intézkedésre, állampolgári kötelezettségeinek teljesítésére maradt távol és ezt igazolja;
* előzetesen engedélyt kapott a távolmaradásra az osztályfőnöktől vagy az intézményvezetőtől.

Távolmaradásra 5 napig az osztályfőnök, 5 napnál hosszabb időre az intézményvezető adhat engedélyt. Ha a tanóráról való távolmaradás az iskola vagy az osztályközösség érdekeit szolgálja, akkor a mulasztást az osztályfőnök igazoltnak tekinti. Szaktanár csak saját órájáról, foglalkozásáról szakmai, pedagógiai indokkal vagy az iskolaközösség érdekében engedheti el a tanulót, és igazolhat mulasztást az osztályfőnöknél.

A várható távolmaradásra való kikérőket (sportegyesület, külföldi utazás stb.) függetlenül az utazás időtartamától az osztályfőnöknek kell bemutatni annak megkezdése előtt legalább három nappal.

Ha a tanuló az óra, egyéb foglalkozás megkezdése után érkezik, későnek számít. Amennyiben a tanuló elkésik a tanítási óráról, egyéb foglalkozásról, akkor az órát, foglalkozást tartó nevelő a késés tényét, idejét, valamint azt, hogy az igazoltnak vagy igazolatlannak minősül, az elektronikus naplóba vagy az egyéb foglalkozási naplóba bejegyzi.

Több igazolatlan késés esetén a késések idejét össze kell adni, és amennyiben az eléri a tanóra, egyéb foglalkozás teljes időtartamának megfelelő számú percet, egy tanítási óráról, egyéb foglalkozásról történő igazolatlan hiányzásnak minősül.

A mulasztásokra vonatkozó szabályok azokra az iskolai szervezésű rendezvényekre is vonatkoznak, amelyeken a tanulók részvétele kötelező.

Az iskola értesíti a szülőt, ha a tanköteles tanuló első alkalommal igazolatlanul hiányzott.

Az értesítésben felhívja a szülő figyelmét az ismételt igazolatlan hiányzás következményeire.

Az iskola értesíti az illetékes gyámhatóságot, ha a tanuló igazolatlan hiányzása a tíz órát eléri,

valamint a gyermekjóléti szolgálat is értesítést kap.

Ha tanköteles tanuló hiányzása eléri a 30 órát, akkor az iskola a szülő mellett értesíti az általános szabálysértési hatóságot és a gyermekjóléti szolgálatot. A tanuló szülője ellen ebben az esetben szabálysértési eljárás indul. Amennyiben a tanköteles tanuló igazolatlan hiányzása eléri az 50 órát, akkor az iskola az illetékes gyámhatóságot értesíti.

Az igazolt és az igazolatlan hiányzások összesített óraszámára vonatkozóan a következő szabályok érvényesek:

* ha egy tanévben meghaladják a 250 órát,
* egy adott tantárgyból a tanítási órák 30 százalékát,

és emiatt a tanuló teljesítménye év közben nem volt osztályozható, akkor a tanítási év végén a tanuló nem minősíthető, és a vonatkozó jogszabályok alapján a nevelőtestület dönt osztályozóvizsgára vagy évismétlésre való utasításáról.

## A diákkörök működésének szabályai

Az iskolában a tanulók igényeinek, érdeklődésének kielégítésére diákkörök működhetnek. A

diákkör lehet: szakkör, érdeklődési kör, énekkar, sportkör.

A diákkörök létrehozására javaslatot tehet az intézményvezetőnek az adott tanévet megelőző tanév végéig bármely tanuló, szülő, nevelő, illetve a diákönkormányzat, a szülői szervezet iskolai vezetősége. A javasolt diákkör létrehozásáról minden tanév elején – az adott lehetőségek figyelembevételével – az éves munkaterv elfogadása és a tantárgyfelosztás jóváhagyása alapján a nevelőtestület dönt.

## ***Az osztályozó vizsga tantárgyankénti, évfolyamonkénti követelményei, a tanulmányok alatti vizsgák tervezett ideje***, az osztályozó vizsgára jelentkezés módja és határideje

Iskolánkban tanuló átvételkor nincs osztályozó vizsga. Osztályozó vizsgát magántanuló tehet, a Pedagógia Programban foglaltak alapján. Az iskolában az osztályozó vizsga tantárgyankénti, évfolyamonkénti követelményeit a helyi tanterv tantárgyi programjainak kimeneti elvárásaiként meghatározott továbbhaladási feltételek alkotják.

A tanulmányok alatti vizsgák (javítóvizsga, osztályozó vizsga, különbözeti vizsga, pótló vizsga) tervezett időpontjait, az osztályozó vizsgára jelentkezés módját és határidejét az iskola vezetője határozza meg a jogszabály adta keretek között, az intézmény munkatervében rögzítettek alapján, az osztályfőnökök útján a tanulók és szüleik tudomására hozza a vizsga lebonyolítását megelőzően harminc nappal.

Osztályozó vizsgát kell tennie a tanulónak a félévi és a tanév végi osztályzatainak megállapításához a házirend III.7. alfejezetében felsorolt esetekben.

## Az iskola felvételi kötelezettségével kapcsolatos egyéb szabályok

Ha az iskola a felvételi kötelezettsége teljesítése után további felvételi, átvételi kérelmeket is teljesíteni tud, először a halmozottan hátrányos helyzetű tanulók kérelmét kell teljesíteni a jogszabályban foglalt arányok figyelembevételével. A halmozottan hátrányos helyzetű tanulók közül előnyben kell részesíteni azokat, akiknek a lakóhelye, ennek hiányában tartózkodási helye az iskola feladat-ellátási helyén található. A halmozottan hátrányos helyzetű tanulók felvétele után a további felvételi kérelmek elbírálásánál előnybe kell részesíteni azokat a jelentkezőket, akiknak a lakóhelye, ennek hiányában tartózkodási helye az iskola feladatellátási helyén található.

# A tanulók jutalmazásának elvei és formái, a fegyelmező intézkedések formái és alkalmazásának elvei

## A tanulók jutalmazásának elvei és formái

Azt a tanulót, aki képességeihez mérten példamutató magatartást tanúsít, vagy folyamatosan jó tanulmányi eredményt ér el, az osztály, illetve az iskola érdekében közösségi munkát végez, az iskola, illetve az iskolán kívüli tanulmányi, sport- és kulturális versenyeken, vetélkedőkön vesz részt, vagy bármely más módon hozzájárul az iskola jó hírnevének megőrzéséhez és növeléséhez, az iskola jutalomban részesíti.

Az iskolában – a tanév közben – elismerésként a következő dicséretek adhatók: szaktanári, napközis nevelői, osztályfőnöki, igazgatói, nevelőtestületi dicséret.

Az egész évben példamutató magatartást tanúsító és kiemelkedő tanulmányi és közösségi munkát végzett tanulók a tanév végén szaktárgyi teljesítményükért, példamutató magatartásukért, kiemelkedő szorgalmukért dicséretben részesíthetők. A dicséretet a tanuló bizonyítványába be kell jegyezni.

Az a nyolcadik osztályos tanuló, aki nyolc éven át kitűnő tanulmányi eredményt ért el, oklevelet és könyvjutalmat kap, melyet a tanévzáró ünnepélyen vehet át.

Az iskolában egyenletesen kimagasló teljesítményt nyújtó nyolcadik osztályos tanuló (indokolt esetben tanulók) az Irinyi Károly által alapított díjat kaphatják. (a székhelyintézményben)

Az iskolán kívüli versenyeken, vetélkedőkön, illetve előadásokon, bemutatókon eredményesen szereplő tanulók igazgatói dicséretben részesülhetnek.

A kiemelkedő eredménnyel végzett együttes munkát, az egységes helytállást tanúsító tanulói közösséget csoportos dicséretben és jutalomban lehet részesíteni. A dicséretet írásba kell foglalni, és azt a szülő tudomására kell hozni.

Az igazgatói és a nevelőtestületi dicséretet nyilvánosságra kell hozni. Ez történhet a tanévzáró ünnepélyen, illetve nevelőtestületi értekezleten. A dicséretről és a kihírdetés módjáról a szülőt értesíteni kell.

## A fegyelmező intézkedések formái és alkalmazásának elvei

A tanuló az iskola pedagógusa vagy más alkalmazottja ellen irányuló közösségellenes cselekményt követ el vagy azzal fenyegetődzik, ha az iskolai, közösségi együttélés szabályaival alapvetően ellentétes magatartást tanúsít, amely sérti az iskola helyi normáit és a nevelési-oktatási folyamatban résztvevő tanulók és pedagógusok alapvető érdekeit. Rendkivüli magatartásról az érintett pedagógus vagy alkalmazott jelez az intézményvezetőnek. Az Intézményvezető az esetről hivatalos feljegyzést készít (vagy kér tagintézmények esetében)és azt haladéktalanul megküldi a fenntartónak.

Ha a tanuló által elkövetett közösségellenes magatartás vagy az azzal történő fenyegetés büntetőjogi felelősség hatálya alá tartozik, a szükséges hatósági (mentők ill. családsegítő) bejelentést haladéktalanul be kell nyújtani. Ha a közösségellenes magatartás fegyelmi eljárás hatálya alá tartozik, a fegyelmi eljárást a tudomásszerzéstől számított nyolc napon belül meg kell indítani.

Ha a közösségellenes magatartás vagy az azzal történő fenyegetés nem minősül szabálysértésnek vagy bűncselekménynek, akkor az intézményvezető a cselekményről szóló tudomásszerzéstől számított öt napon belül vizsgálatot kezdeményez a közösségellenes magatartást vagy az azzal történő fenyegetést vélhetően megvalósító tanuló ellen, amelybe bevonja a tanuló szüleit. A vizsgálat lefolytatására az intézmény igazgatója háromfős bizottságot hoz létre, amelyet maga vezet. A vizsgálat alapján a bizottságnak meg kell ítélnie, hogy cselekedetével a tanuló megvalósította-e a közösségellenes magatartást vagy az azzal történő fenyegetést. A vizsgálatban a bizottságnak meg kell állapítania, hogy az elkövetett cselekmény büntetőjogi vagy fegyelmi eljárás hatálya alá tartozik-e vagy sem. Az elbíráláskor figyelembe kell venni, hogy a cselekmény milyen mértékben veszélyezteti az iskolaközösség vagy osztályközösség működését, az iskolai nevelő-oktató munka nyugodt folytatásának feltételeit, milyen tanulói, pedagógusi, munkavállalói körre jelent fenyegetést, milyen mértékben áll szemben a szokásos társadalmi, iskolai kommunikációs eljárásokkal, valamint a helyi szokásrenddel. A vizsgálatnak és az alkalmazandó intézkedéseknek a további hasonló cselekedetek megelőzését, valamint a közösségellenes magatartást megvalósító tanuló elszigetelését, az iskolai közvélemény elítélő motivációját kell szolgálniuk.

Azt a tanulót, aki tanulói jogviszonyából fakadó lényeges kötelezettségeit – a tanulmányok teljesítését ide nem értve – folyamatosan nem teljesíti vagy a házirend előírásait megszegi, fegyelmező intézkedésben lehet részesíteni.

A fegyelmező intézkedések formái:

* nevelői (osztálytanítói) figyelmeztetés, intés, megrovás;
* szaktanári figyelmeztetés, intés, megrovás;
* osztályfőnöki figyelmeztetés, intés, megrovás;
* igazgatói figyelmeztetés, intés, megrovás;
* nevelőtestületi figyelmeztetés.
* plusz feladatok megoldása (házi dolgozat, tananyaghoz kapcsolódó feladatok)

Az iskolai fegyelmi intézkedések kiszabásánál a tett-arányos büntetés, a fokozatosság elve és a nevelő célzat érvényesül.

A tanuló az okozott kárért anyagi felelősséggel tartozik. Gondatlan károkozás esetén a tanuló felelőssége korlátozott, míg szándékos esetben a teljes kárt köteles megtéríteni. A kiskorú tanuló esetén szülőjét haladéktalanul tájékoztatni kell. A tájékoztatással egyidejűleg a szülőt fel kell szólítani az okozott kár megtérítésére. A kártérítés mértékéről az igazgató javaslatára a tantestület dönt vizsgálat alapján. A vizsgálat tényéről és a döntésről a tanulót és szüleit értesíteni kell, és fel kell szólítani a kár megtérítésére. A kártérítés elmaradása esetén a jogszabályi előírásoknak megfelelően az iskola pert indít. A tanuló bizonyítványát tartozás fejében visszatartani nem szabad.

A tanuló súlyos kötelességszegése esetén a büntetési fokozatok betartásától el lehet tekinteni, s a tanulót legalább az „osztályfőnöki megrovás” büntetésben kell részesíteni.

Súlyos kötelességszegésnek minősülnek különösen az alábbi esetek:

* a tanulótársak, pedagógusok, iskolai dolgozók megverése, testi bántalmazása;
* az iskola tanulói, nevelői és alkalmazottai emberi méltóságának megsértése;
* az egészségre ártalmas szerek (dohány, szeszes ital, pszichoaktív szer, energiaital)

iskolába hozatala, fogyasztása;

* ön-és közveszélyes tárgyak iskolába hozatala (fegyvernek látszó tárgy, tűz gyújtására alkalmas eszköz, éghető anyag, robbanószer, szúró-és vágó eszközök, lézerpoint,)
* a szándékos és súlyos gondatlansággal elkövetett károkozás.

Megelőző eljárások:

* az ügyeleti rend fokozott betartása
* a Házirend előírásainak pontos és folyamatos megismertetése a tanulóifjúsággal
* az osztáylfőnöki és etikai órákon konfliktus kezelési technikák megismerése, megbeszélése
* tiszteletteljes légkör kialakítására való törekvés
* szükség esetén beszélgetőkörök indítása bizonyos témákban
* szükség esetén külső szakemeber bevonása (családsegítő munkatárs, ..)
* Iskolaőr igénylése

# A tanulók jogai és kötelességei

## A tanulók jogai

A köznevelés ágazati kerettörvénye és a végrehajtására kiadott rendeletek részletesen tartalmazzák a tanulók jogait és kötelességeit.

A tanuló a tanulói jogviszonyon alapuló jogait a beíratás napjától kezdve gyakorolja. A szociális támogatáshoz való, a különböző részvételi és választási jogok, továbbá az iskolai munkamegosztásban intézményesített együttműködési jogosultságok a tanuló által megkezdett első tanév kezdetétől, a létesítményhasználat, az iskolai rendezvényekre vonatkozó előírások azonban már a beíratást követően megilletik a tanulót.

Az iskola minden tanulója jogosult a tanulók felkészítését szolgáló helyiségeknek és felszereléseinek használatára tanítási időben, tanórán kívüli foglalkozások során az iskola nyitva tartási ideje alatt. Munkaszüneti napokon való vagy az oktatási időn kívüli használathoz az intézményvezető előzetes írásbeli engedélye szükséges. A helyiségeket és létesítményeket a tanulók csak pedagógus felügyelete mellett vehetik igénybe. A helyiségek használata során minden esetben be kell tartani a munka- és tűzvédelmi, energiatakarékossági és vagyonvédelmi előírásokat.

Az iskolai foglalkozás keretében a tanuló által készített dolgok tulajdonjoga a tanulót illeti meg, ha a dolgot az általa hozott anyagból készíti el. Ez esetben a tanuló tulajdonjogát – írásos megállapodás alapján – átruházhatja az iskolára. A tanulói jogviszonyból eredő kötelezettség teljesítése során a tanuló által iskolai anyagból készített dolgok tulajdonjoga az iskolát illeti meg.

A kiskorú tanuló szülője – a 14. életévét betöltött tanuló esetén a tanulóval egyetértésben – megállapodhat az intézményvezetővel abban, hogy a tanuló az általa készített dolog tulajdonjogát az intézménytől adásvétel útján megszerzi. Ez esetben a vételárat az anyagköltség és a befektetett munka arányában kell megállapítani.

## Tanulói jogok gyakorlása

Az iskolai közösségek életüket érintő bármely kérdésben a diákönkormányzaton (DÖK) keresztül érvényesíthetik jogaikat. Sérelem esetén az iskola tanulója - kiskorú tanuló eseténtörvényes képviselője - a törvényben előírt módon az osztályfőnökétől, illetve az iskola vezetőjétől kérhet jogorvoslatot. Az iskolai Diákönkormányzat (DÖK) megválasztása tanévenként a Diákközgyűlésen történik.

A Házirendben meghatározott nagyobb tanulóközösségek tanulói létszámának 50 %-át érintő kérdésekben kötelező kikérni a Diákönkormányzat véleményét. Kötelező a véleményezés kikérése az iskola kisebb tanulócsoportját (pl. osztály, 25 fő ) érintő, de a többi tanulócsoport számára példaértékű kérdésekben, intézkedésekben. Az iskola vezetősége az előbbiektől eltérő esetekben is kérheti a Diákönkormányzat véleményét.

## A tanulók észrevételezési, javaslattételi és véleménynyilvánítási jogának gyakorlása

A tanulók a jogszabályokban, valamint az iskola belső szabályzataiban biztosított jogaiknak az érvényesítése érdekében – szóban vagy írásban, közvetlenül, vagy választott képviselőik, tisztségviselők útján – az intézményvezetőhöz, az osztályfőnökükhöz, az iskola nevelőihez, a diákönkormányzathoz vagy a szülői szervezet képviselőjéhez fordulhatnak.

A tanulói véleménynyilvánítás jogának gyakorlása a Diákönkormányzat képviselői által történik.

A tanulók kérdéseiket, véleményüket, javaslataikat szóban vagy írásban, egyénileg vagy választott képviselőik, tisztségviselőik útján közölhetik az iskola igazgatóságával, nevelőivel vagy a szülői munkaközösség vezetőjével. Javaslataikra tizenöt napon belül érdemi választ kell kapniuk.

1. **A tanuló és a kiskorú tanuló szülője tájékoztatásának egyes szabályai**

A tanulókat az intézményvezető az iskola egészének életéről, az iskolai munkatervről, az aktuális tudnivalókról az iskolai diákönkormányzat vezetőségi ülésén legalább évente egy alkalommal, az erre kijelölt helyen folyamatosan tájékoztatja. Az osztályfőnökök az osztályfőnöki órákon folyamatosan tájékoztatják a tanulókat.

A tanulót és a tanuló szüleit a tanuló fejlődéséről, egyéni haladásáról a nevelők szóban és a tájékoztató füzeten elektronikus naplón keresztül, tájékoztatják.

A szülőket az iskola egészének életéről, az iskolai munkatervről, az aktuális feladatokról az intézmény vezetője a szülői szervezet vezetőségének ülésén minden tanév elején szóban, az internet segítségével a létrehozott intézményi csoporton keresztül folyamatosan tájékoztatja. Az osztályfőnökök az osztályok szülői értekezletein a szülőket szóban tájékoztatják.

A szülők és a tanulók saját jogaik érvényesítése érdekében szóban vagy írásban, közvetlenül vagy választott képviselőik, tisztségviselők útján az iskola igazgatóságához, az adott ügyben érintett gyermek osztályfőnökéhez, az iskola nevelőihez, a diákönkormányzathoz vagy a szülői szervezethez fordulhatnak.

## A tanulók kötelességei

A tanuló kötelessége, hogy képességeinek megfelelően tanuljon, figyelemmel és aktívan vegyen részt a kötelező és választott tanítási órákon, tanórán kívüli foglalkozásokon. Fegyelmezett magatartást tanúsítson és rendszeres munkával, képességeinek megfelelően eleget tegyen tanulmányi kötelezettségeinek. Házi feladatait maradéktalanul elkészítse, melyet a pedagógus ellenőriz.

A pedagógus felügyelete mellett részt vegyen az iskolai közösségi élet szervezésével kapcsolatos feladatok ellátásában. Ilyen feladatnak minősül a saját környezetének és a foglalkozási helyeknek a rendben tartása, foglalkozások, rendezvények, tanítási órák előkészítése.

A tanuló kötelessége, hogy az iskolai ünnepélyeken, rendezvényeken – az előre megbeszéltek szerinti –lehetősége szerint ünnepélyes ruhában jelenjen meg.

## Az iskola által elvárt viselkedés szabályai

Tilos a dohányzás, az alkoholfogyasztás, a kábítószer és mindenféle pszichoaktív szerek fogyasztása!

Tilos a tanulóknak sminket, körömfestést használni, műkörmöt építtetni!

Az iskolában tiszta, ápolt, kulturált külsővel, a helyhez, alkalomhoz illő, időjárásnak megfelelő szolid, nem kihívó öltözékben jelenjen meg.

Az iskola épületében ne viseljen sapkát, kapucnit!

A diákok az iskolai ünnepélyeken ünnepélyes, az alkalomhoz illő, egységes jellegű ruhában jelenjenek meg! (sötét nadrág ill. szoknya és fehér ing)

Testnevelés órán ékszert, karórát, testékszert viselni tilos és balesetveszélyes!

Ne használjon sértő, bántó, megalázó és trágár kifejezéseket!

Kerüljenek minden olyan tevékenységet, amely testi épségüket veszélyezteti vagy rongálással jár!

A szóbeli, egyéni köszönés a napszakhoz igazodik, míg a tanulók az osztályteremben a pedagógust és az órák látogatóit felállással köszöntik.

Étkezni csak kulturáltan és fegyelmezetten lehet, ügyelni kell az ebédlő, a tantermek rendjére és tisztaságára, az étkezés befejezése után az asztalokat tisztán hagyva lehet elhagyni az ebédlőt,

Az intézményen belül és az intézmény által szervezett rendezvényeken semmilyen kép- vagy hangfelvétel nem készíthető.

## Iskolabusszal való utazás szabályai

A le- és felszállás kísérő pedagógus engedélyével történik.

Biztonsági öv használata kötelező.

A buszon űlési rend betartása kötelező.

Szülő csak a gépjárművezető engedélyével szállhat fel.

Az autóbusz-vezető és a felnőtt kísérő utasításait betartják.

Mozgó járművön ülve utaznak, a helyüket nem hagyják el.

A kulturált viselkedés szabályait követik: nincs veszekedés, verekedés, hangoskodás.

Sem társaikat, sem a vezetőt nem zavarják utazás közben.

A buszon nem étkeznek. (üdítő, rágó, nyalóka fogyasztása tilos!)

Az autóbusz tisztaságára vigyáznak.

Szándékos károkozás esetén a tanuló a kárt köteles megtéríteni.

Minden gyermek ügyel saját és társai testi épségére.

A magával hozott holmit úgy helyezi el, hogy az ne akadályozza társai biztonságos utazását.

A szabályok betartása a gyermekek biztonságos utaztatása érdekében szükséges, azok be nem tartása következményeket von maga után.

## Tanulói felelősökkel kapcsolatos szabályok

Az iskolában az alábbi tanulói felelősök működnek:

* osztályonként két-két hetes heti váltásban, melyet az osztályfőnök jelöl ki,
* Az Irinyi Károly Általános Iskola és AMI-ban folyosói ügyeletesek, melynek kijelölése a mindenkori 8.-os osztályfőnök feladata.

**Hetesek feladata:**

Minden tanítási óra előtt számba veszik a hiányzó tanulókat, és a hiányzásról jelentést tesznek az órát tartó pedagógusnak;

Ha a pedagógus nem jelenik meg az órán a becsöngetés után maximum öt perccel, jelentik a tanári szobában;

Gondoskodnak a tábla tisztaságáról, a megfelelő krétamennyiségről, a tanterem szellőztetéséről és tisztaságáról. Amennyiben a tanterem berendezési tárgyaiban rongálásra utaló jeleket észlelnek, jelentik az órát tartó pedagógusnak, a folyosói ügyeletet teljesítő pedagógusnak vagy az iskolavezetésnek.

A hetesek munkáját az osztályfőnökök értékelik, a jó munkát jutalmazzák, a hanyag ellátást büntetik.

**Ügyeletesek feladata:**

Ügyelet ellátása az alsó és a felső szinten, valamint az udvaron 2-2 fővel.

Az udvari ügyeletesek feladata sorakoztatni az ott lévő tanulókat a szünet végeztével.

Az ügyeletes nevelő segítségével ellenőrzik a folyosói és az udvari rendet.

Jó idő esetén a tanulókat az udvarra kiséri.

Ellenőrzik a hetesek munkáját. ( szellőztetés, eszközök, tanterem rendje stb.)

Rendzavarás esetén jelentik a problémát az ügyeletes tanárnak.

A csengetési rendhez alkalmazkodva jelzi a tanórák kezdetét, végét.

A tanórákon részt vesz.

Ellenőrzi, hogy a tanulók az iskolát nem hagyják el.

Ismerje és tartsa be a csengetési rendet!

Ügyelet csak az Irinyi Károly Általános Iskola és Ami telephelyén működik.

## Tabletek használati rendje

A tablethez mindig tiszta kézzel kell nyúlni.

A kijelzőt csak ujjal vagy érintőceruzával lehet megérinteni.

A tableteket csak a pedagógus engedélyével használhatja a tanuló.

A tabletet az asztal felett vagy az asztalon kell tartani, amennyiben tablet van a tanulói asztalon, akkor az asztalon nem lehet sem enni sem innivaló.

Csak azt az appot vagy alkalmazást használhatja a tanuló melyre a tanórán engedélyt kapott, engedély nélkül bármit is letölteni tilos.

Tilos pedagógusról, az iskola dolgozójáról, osztálytársról fotót, videót készíteni.

# Az egészséges életmódra nevelést szolgáló intézményi szabályok

## E fejezetet a házirend 1. sz. mellékletében foglalt iskolai védő, óvó előírásokkal összhangban kell értelmezni és alkalmazni.

Az intézménynek rendszeresen gondoskodnia kell az egészséges életmód – életkori sajtosságoknak megfelelő – népszerűsítéséről a tanulók körében.

E feladat teljesítésében a nevelőtestület a diákönkormányzattal együttműködik az ehhez szükséges tárgyi és személyi feltételek biztosításában.

Valamennyi intézményi program vonatkozásában nagy hangsúlyt fektetünk az egészséges táplálkozás, a megfelelő testmozgás, a minőségi életvitel gyakorlati megvalósítására.

Az osztálytanítók és a szaktanárok a foglalkozásaikon, valamint a tanulókkal való kötetlen programokon az egészséges életmód mibenlétével rendszeresen foglalkoznak.

A napos, száraz, meleg és enyhe idő esetén az óra közötti szünetet (udvari szünet) a tanulók a pedagógusok felügyelete mellett az iskola udvarán, játékos testmozgás és levegőzés keretében töltik el.

A napközis foglalkozások idején lehetőség szerint biztosítjuk az iskola sporteszközeihez való hozzáférést és a sportlétesítmények használatát.

Az iskola minden nevelési-oktatási tartalmú programját a pedagógiai program részeként megalkotott egészségnevelési program alapján tervezi és bonyolítja le.

**Az iskola házirendjének betartása az intézmény minden diákjának, pedagógusának, alkalmazottjának és az iskolával egyéb jogviszonyban álló személynek kötelessége.**

# AZ INTÉZMÉNYBEN MŰKÖDŐ EGYEZTETŐ FÓRUMOK NYILATKOZATAI

A diákönkormányzat nyilatkozata

A házirendet az intézmény diákönkormányzata …………………napján tartott ülésén megtárgyalta.

Aláírásommal tanúsítom, hogy a diákönkormányzat véleményezési jogát jelen házirend felülvizsgálata során, a jogszabályban meghatározott ügyekben gyakorolta.

Kelt: Esztár, 2021.

……………………………………..

Diákönkormányzat vezető

**A szülői munkaközösség nyilatkozata**

A házirendet az intézmény szülői munkaközössége megtárgyalta. Aláírásommal tanúsítom, hogy a diákönkormányzat véleményezési jogát jelen házirend felülvizsgálata során, a jogszabályban meghatározott ügyekben gyakorolta és a házirendet elfogadta.

Kelt: ............................................., ......... év .................. hónap ...... nap

.............................................

szülői munkaközösség vezetője

**A nevelőtestület nyilatkozata**

A házirendet az intézmény nevelőtestülete 2021. napján tartott értekezleten elfogadta.

Kelt: Esztár, 2021.

………………………………

hitelesítő nevelőtestületi tag

**Fenntartói nyilatkozat**

Jelen házirend a nemzeti köznevelésről szóló 2011. évi CXC. törvény 25. § (4) bekezdése értelmében a fenntartóra nem telepít többletkötelezettséget.

A házirendet az intézmény fenntartója jóváhagyta.

Kelt: ........................................, ............ év .................. hónap ...... nap

.............................................

fenntartó képviselője

Kelt: Esztár, 2020.

……………………………………..

Intézményvezető

**MELLÉKLETEK**

## SZ. MELLÉKLET

**Járványügyi protokoll**

**A 2020/2021-es tanévben Irinyi Károly Általános Iskola és AMI**

1. A tanév kezdete előtt minden FEH-en elvégeztük a fertőtlenítő nagytakarításokat.
2. A takarító személyzetoktatáson vett részt, a fertőtlenítéssel kapcsolatban. Az elvégzett munkáról takarítási naplót vezetnek a dolgozók. Ellenőrzést végzik a vezetők: intézményvezető, int.vez.h. tagint. vezető, munkaközösség vezető.
3. A tisztítószerek, kézfertőtlenítők mennyiségét, utántöltését, a felülfertőtlenítést A mosdókban kézfertőtlenítők, folyékony szappanok, papírtörlők kerültek kihelyezésre, ezek folyamatos pótlása a takarító személyzet feladata, ellenőrzésük folyamatosan történik.
4. A tanulók higiénés előírásokkal kapcsolatos tájékoztatása az első tanítási napon a balesetvédelmi oktatással párhuzamosan történik, jelenléti ívvel igazolva.
5. Kijelölésre került minden feladatellátási helyen az elkülönítésre alkalmas helyiség

Esztár, Petőfi utca 6: *tornaterem orvosi szoba*

Szentpéterszeg: *Foglalkoztató terem*

Hencida: *fejlesztő terem*

*Gáborján: üres tanterem*

1. Az iskolaorvos, a védőnő, valamint a járványügyi hatóság elérhetőségei közösségi terekben folyosókon kihelyezésre kerültek.
2. A szülők részére tájékoztató levelet szerkesztünk, melyet az első héten minden szülőnek eljuttatunk.
3. Az intézkedési tervet minden pedagógus megkapja.
4. Felnőtt beteg esetén a háziorvost kell értesíteni.
5. A beteg vagy karanténban lévő tanulót tájékoztatni kell a tananyagról és a házi feladatokról, ez az osztályfőnökök feladata.
6. A digitális átállásra előzetesen felkészülünk. Felmérjük a rendelkezésre álló digitális eszközöket.
7. A bejáratoknál kihelyezésre került, hogy idegenek részére a maszk használata kötelező, valamint Nyilvántartást vezetünk az iskolába belépő látogatókról.
8. A **szülők nem látogathatják** az iskolát Hivatalos ügyek intézése miatt **előzetesen egyeztessenek** időpontot az Osztályfőnökkel, illetve a Titkársággal.
9. A közösségi tereken folyosókon plakátokkal jelezzük a 1,5 méter távolság betartását és a maszk használatát javasoljuk a közösségi zárt tereken.
10. Az osztályfőnökök a KRÉTA, és a bevált Facebook messenger csoportokban tartják a kapcsolatot a szülőkkel, új kapcsolatokat alakítanak ki. Megtörténik év elején a szülők elérhetőségének ellenőrzése pontosítása.

**Szülők részére kiküldött protokoll**

**Egészségügyi protokoll Esztár Petőfi u 4/b Felső tagozat**

2020. szeptember 1-től a koronavírusra járványra való tekintettel az iskolánkba a következő egészségügyi protokoll lép életbe:

* Gyülekezés az iskola udvarán, 1,5m-es távolságtartást betartva. Csengetés (7.45) után a diákok szakaszosan vonulnak termeikbe.
* A bejáratoknál fertőtlenítő folyadék lesz elhelyezve, amelyet a diákok iskolaépületbe történő ki és belépéskor kötelesek használni. A tantermekben is található kézfertőtlenítő folyadék.
* Több fertőtlenítő pontot is felállítottunk az intézményben, melyet a tanulók nap közben használhatnak.
* Az iskolában a maszk használata a tanórákon a tanulók számára lehetőség, de nem kötelező viszont a zárt közösségi tereken tanulónak, pedagógusnak, intézmény dolgozójának a maszk ahsználata kötelező.
* A pedagógus a taneteremben ha nem tudja tartan a 1,5 méter távolságot a maszkot kell használnia.
* Az érvényes járványügyi rendelkezésnek megfelelően az iskolabuszon a maszk használata kötelező!
* A szülők az iskola épületébe nem léphetnek be! **Hivatalos ügyek intézése miatt előzetesen egyeztessenek időpontot az Osztályfőnökkel, illetve a Titkársággal.**
* A diákok az iskolába érkezést követően és rossz időjárási körülmények esetén csak a saját osztálytermükben tartózkodhatnak!
* Iskolai szünetekben a hetesek a tanteremben maradnak és ellátják a hetesi feladatokat, amelyek a következők: szellőztetés, diákok udvarra küldése, tantermi felügyelet.
* A szünetekben az iskolaudvaron csoportosulás nem történhet!
* Csengetéskor az osztályok szakaszosan vonulnak az udvarra.
* Az iskolaépületen belül a 1,5m-es távolságtartás kötelező!
* A testnevelés órák megtartására a szabadban kerül sor míg ezt az időjárás engedi.
* Az étkezések a higiéniás követelmények betartásának megfelelőn történnek: a tízórai és uzsonna a tantermekben, az ebédeltetés szakaszosan történik majd.
* Papír zsebkendő és szalvéta minden gyermek táskájában legyen!
* Az iskolában csak egészséges gyermek tartózkodhat. Amennyiben az iskola betegségre utaló jelet tapasztal a gyermeknél (láz, köhögés, orrfolyás) azonnali elkülönítésére kerül sor valamint az iskola értesíti a szülőt, a háziorvost a gyermek rosszullétéről. Kérjük a szülőket, hogy az első tanítási napon az osztályfőnököknek érvényes telefonszámot szíveskedjenek megadni!
* 2020. október 01-től az iskolába lépéskor és a reggel a buszon lázmérés történik. 37,8 fokos testhőmérséklet felett nem lehet belépni az iskolába. Továbbra is fontos, hogy a szülők, ha gyermekükön észlelik a betegség jeleit - például a lázat -, semmiképp se engedjék őt iskolába.

**A tanulók egészségi állapotára vonatkozó elvárások**

Kérem a szülőket, hogy **csak egészséges, tünetmentes gyermeket engedjenek iskolába**. Ha a tanulónál felmerül a vírus gyanúja, arról azonnal tájékoztatni kell a kezelőorvost, majd az intézményt. Haladéktalanul forduljanak orvoshoz, ha az alábbi tüneteket észlelik:

- köhögés

- nehézlégzés, légszomj

- láz

- hidegrázás

- izomfájdalom

- torokfájás

- ízérzés zavara

- szaglás zavara

- émelygés

- hányás

- hasmenés

* **A gyerekek csak orvosi igazolással térhetnek vissza az iskolába.**

**Alsó tagozatosok:**

* a szülők az iskola épületbe nem léphetnek be,
* gyülekezés 7:15-től az osztálytermekben,
* a 1,5m-es távolságot, ahol lehet, be kell tartani !
* a bejáratoknál és a tantermekben fertőtlenítő folyadék lesz elhelyezve, amelyet a tanulók ki-és belépéskor kötelesek használni,A kézfertőtlenítőt az iskola biztosítja.
* A biztonságos távolság betartása érdekében ahol lehetőség adja megnyitunk több bejáratot is.
* a tanórákon a maszk viselése nem, a buszon való közlekedéshez és zárt közösségi terekben viszont kötelező.
* a diákok az iskolába érkezést követően és rossz időjárási körülmények esetén csak a saját osztálytermükben tartózkodhatnak,
* az óraközi szünetekben a tanulók nem csoportosulhatnak,
* a testnevelés órák a szabadban lesznek megtartva az időjárástól függően.

Ezért a torna felszereléshez egy **melegítőfelsőt is** készítsenek a gyerekeknek.

* a tízórai és az uzsonna a tantermekben, az ebédeltetés is a tantermekben előre kicsomagolt ételes edényekben. ( Esztár, Árpád utca 42. sz alatt csak)
* papírzsebkendő és szalvéta minden gyermek táskájában legyen,
* az iskolában csak egészséges gyermek tartózkodhat. Amennyiben az iskola betegségre utaló jelet tapasztal a tanulónál (láz, köhögés, orrfolyás), azonnal elkülönítésére kerül sor. Valamint az iskola értesíti a szülőt, a háziorvost a gyermek rosszullétéről,
* Az intézményvezető a járási kormányhivatal vezetőjét, a tisztifőorvost és a tankerület vezetőjét értesíti.
* Az elkülönítő helyiség fertőtlenítése szükséges. **A beteg személy adatai adatvédelem alá esnek.**
* a hagyományos szülői értekezletek csak az első osztályban lesz megtartva, betartva a hatályos protokollt, a többi osztályban online szülői értekezlet, fogadóóra tartására a későbbi időpontban kerül sor,
* kérjük, hogy a tanulással szorosan nem összefüggő tárgyak (játék, telefon stb.) felhozatalát a járványra való tekintettel mellőzzék,
* ha a családban megjelenik a vírus vagy annak gyanúja, a szülőnek azonnali tájékoztatási kötelezettsége van az iskola felé
* Kérem a szülőket, hogy **csak egészséges, tünetmentes gyermeket engedjenek iskolába**. Ha a tanulónál felmerül a vírus gyanúja, arról azonnal tájékoztatni kell a kezelőorvost, majd az intézményt. Haladéktalanul forduljanak orvoshoz, ha az alábbi tüneteket észlelik:

- köhögés

- nehézlégzés, légszomj

- láz

- hidegrázás

- izomfájdalom

- torokfájás

- ízérzés zavara

- szaglás zavara

- émelygés

- hányás

- hasmenés

* A gyerekek csak orvosi igazolással térhetnek vissza az iskolába.
* a csengetési rend az alsó tagozatban a következők szerint alakul:
* **1.**       **és 3. osztály:**
* 1. óra:         7:55- 8:40                                       1. szünet: 8:40-8:50
* 2. óra:         8:50-9:35                                        2. szünet: 9:35-9:55
* 3. óra:         9:55-10:40                                      3. szünet: 10:40-10:50
* 4. óra:         10:50-11:35                                   4. szünet: 11:35-11:45
* 5. óra:         11:45-12:30                                   5. szünet: 12:30-12:40
* 6. óra:         12:40-13:25                                   Szünet: 14:00-ig
* Napközis foglalkozás: 16:00-ig
* **2.**       **és 4. osztály:**
* 1. óra:         7:55- 8:40                                       1. szünet: 8:40-8:50
* 2. óra:         8:50-9:35                                        2. szünet: 9:35-9:55
* 3. óra:         9:55-10:40                                      3. szünet: 10:40-10:50
* 4. óra:         10:50-11:35                                   4. szünet: 11:35-11:45
* 5. óra:         11:45-12:30                                   5. szünet: 12:30-12:40
* 6. óra:         12:50-13:35                                   Szünet: 14:00-ig
* Napközis foglalkozás: 16:00-ig

**Étkezési rend**

Az ebédlőben történő **zsúfoltság elkerülése miatt a tanteremben fogyasztják el a tízórait és az uzsonnát.**  **Az ebédlőt** használják, mégpedig oly módon, hogy **egy asztalhoz (átlósan) csak két tanuló ülhet**. Az ebédlőben is rendelkezésre áll a szappan és a kézfertőtlenítő szer.

**Bejáró tanulók**

A **bejáró tanulóknak a szülők szíveskedjenek maszkot biztosítani** a tömegközlekedési járművön kötelező.

A Járványügyi intézkedési terv a járványhelyzet fennállásáig hatályos.

Esztár , 2021. január 14.

Törökné Csörsz Csilla s.k.

intézményvezető

## sz. melléklet

**Iskolai védő, óvó előírások**

**Védő, óvó előírások, amelyeket a tanulók egészsége, testi épsége védelmében az iskolában való tartózkodás során meg kell tartani**

A legfontosabb rendszabályok e körben a következők:

A tanulókkal az egészségük és testi épségük védelmére vonatkozó előírásokat, a foglalkozásokkal együtt járó veszélyforrásokat, az elvárt és tilos magatartásformákat a szorgalmi idő megkezdésekor, valamint szükség esetén (pl. osztálykirándulás) életkoruknak és fejlettségi szintjüknek megfelelően ismertetni kell. Az ismertetés tényét a haladási naplóba, az első osztályfőnöki óra anyagaként kell dokumentálni.

Azoknál a tantárgyaknál, ahol a baleseti veszélyforrások fokozottabban fennállnak (technika, testnevelés, fizika, kémia, számítástechnika), a pedagógus köteles az első tanórában a tanulókat tájékoztatni a szaktárgy sajátosságaiból adódó veszélyhelyzetekről és azok megelőzési módjáról.

A menekülési tervet és a rendkívüli esemény előfordulásakor a teendőket a veszélyhelyzeti cselekvési terv tartalmazza.

Az iskola területén és közvetlen környékén, illetve a szervezett tanórán kívüli foglalkozásokon tudatmódosító pszichoaktív szereket fogyasztani, valamint dohányozni szigorúan tilos.

A tanulókat érintő rendszeres egészségügyi felügyelet és ellátás formái, megszerve-zésükkel kapcsolatos eljárás:

Az iskolaorvossal és az iskolai védőnővel a rendszeres kapcsolattartás – az SZMSZ- ben foglaltak alapján – az iskolavezetés feladata.

Az iskolában a rendszeres egészségügyi felügyeletet az iskolaorvos és a védőnő biztosítja. Feladatuk a szűrővizsgálatok, orvosi vizsgálatok (súly-, magasság- és vérnyomásmérés, látás-, hallás- és ortopédiai és fogászati vizsgálat), oltások előkészítése, valamint preventív jellegű előadások megszervezése különböző korcsoportok számára.

A tanulók részvétele a vizsgálatokon kötelező.

A vizsgálatokról előzetesen és az azok során felmerülő problémákról a szülők értesítést kapnak.

A tanulók csoportos fogászati szűrővizsgálata és kezelése a területileg illetékes fogászati rendelőben évente, szorgalmi (tanítási) időben történik. A szűrővizsgálaton való részvételt, valamint annak ideje alatt a tanulók felügyeletét a nevelési-oktatási intézmény biztosítja.

A szakorvosi vélemény figyelembevételével az iskolaorvos a tanulókat gyógytestnevelés foglalkozásokra utalhatja, amelyeken a részvétel kötelező.

**A gyermek- és ifjúságvédelmi feladatot ellátó személy és elérhetőségének meghatározása, közzététele**

A gyermek- és ifjúságvédelmi feladatokat az iskolában az intézményvezető által e feladatokkal megbízott pedagógus látja el, aki előzetes megbeszélés alapján mind a szülők, mind a tanulók rendelkezésére áll.

A gyermek- és ifjúságvédelmi feladatokkal megbízott pedagógus elérhetőségét, fogadóóráját az iskola információs csatornáin (faliújság) megfelelő módon nyilvánosságra kell hozni.

Szükség esetén, hatás- és feladatkörébe tartozó esetekben a pszichológus, logopédus (külső szakember) a fejlesztőpedagógus, a gyógypedagógus is bekapcsolódik a problémák megoldásába.

**Baleset-megelőzési előírások, baleset esetén teendő intézkedések**

Minden tanév alakuló nevelőtestületi ülésén a pedagógusokkal, első tanítási nap osztályfőnöki foglalkozásain a tanulókkal ismertetni kell az iskolai baleset- és tűzvédelem legfontosabb szabályait.

Az iskola területén mindenki köteles úgy viselkedni, dolgozni és környezetét kialakítani, hogy senkit ki ne tegyen élet- vagy balesetveszélynek, ne okozzon balesetet.

Minden tanulónak biztosítani kell a szünetekben való mozgási lehetőséget.

Az öltözőkbe a tanulók csak az előző osztály távozása után mehetnek. A balesetek elkerülése érdekében az épületben szaladgálni, balesetveszélyes játékokat (labdázás, ugrókötelezés, gördeszkázás stb.) játszani, az udvaron a kerítésre, fára és a sporteszközökre mászni tilos.

Az iskola udvarán kavicsokat, köveket dobálni, az ablakokon, a lépcsőházban bármit kidobni tilos.

Az iskolában a „jobb-kéz” szabály szerint kell közlekedni.

Elektromos eszközöket a tanulók csak pedagógus vagy más iskolai alkalmazott engedélyével és felügyeletével használhatnak.

A balesetet azonnal jelenteni kell a leggyorsabban elérhető pedagógusnak.

A sérültet megfelelő ellátásban kell részesíteni, súlyosabb esetben a szakorvosi rendelőbe kell kísérni vagy mentőt hívni.

A sérülés körülményeiről, a sérült ellátásáról az ügyeletesnek vagy akadályoztatása esetén más érintett pedagógusnak a szülőt tájékoztatni kell.

A tanulóbaleset tényét, körülményeit jogszabályban foglaltaknak megfelelően jegyzőkönyvben kell rögzíteni, valamint a balesetről készült feljegyzést haladéktalanul megküldeni szükséges a Berettyóújfalui Tankerület igazgató részére.

## 3. SZ. MELLÉKLET

**Az iskolához tartozó létesítmények, helyiségek és eszközök használati rendje**

**A napközi és a tanulószobai foglalkozások rendje**

A napközis és tanulószobai foglalkozások a tanórai foglakozásokat követik.

A foglalkozások rendjét a napközis és tanulószobai foglalkozási terv rögzíti, melyet az intézményvezető hagy jóvá.

A tanítási idő végeztével a napközis és tanulószobás, továbbá iskolaétkeztetésben részesülő tanulókat az arra kijelölt tanárok kísérik, s felügyelik a rendet az ebédlőben és az előterekben.

Az egész napos iskolai rendben tanulók, valamint a napközis és tanulószobás tanulók legkésőbb 16.30 órakor hagyják el az iskola épületét. (Kivéve a bejárós és Volán busszal közlekedő tanulók). A délutáni foglalkozások után a tanteremben a padokon és a padokról el kell pakolni a tanulóknak az adott pedagógus írányításával.

A tanulók számára – legalább 10 szülő írásos kérése esetén – 16.00 órától 17.00 óráig felügyelet biztosított.

Egyéb más esetben tanuló csak írásos intézményvezetői engedéllyel távozhat a foglalkozási idő alatt az iskolából.

Nevelői vagy a pedagógiai asszisztensi felügyelet nélkül az iskola épületében – sem a folyosókon, sem egyéb más helyiségekben – vagy az udvaron tanuló nem tartózkodhat.

**A tehetséggondozó és a felzárkóztató foglalkozások rendje**

A tehetséggondozásra, illetve a felzárkóztatásra szervezett foglalkozásokat a tanulók közül bárki igénybe veheti.

**A számítógéptermek használati rendje**

A számítógépteremben a tanulók csak a pedagógus engedélyével és jelenlétében tartózkodhatnak. Az óra elején csak tanári utasításra szabad bekapcsolni a gépeket, és azonnal jelenteni kell az esetlegesen észlelt hibákat. A számítógépekre csak a foglalkozásokhoz szükséges állományok telepíthetők. Játékok telepítése és a magánjellegű internethasználat és saját adathordozók, egyéb hardver eszközök bevitele tilos. Az óra végén, a tanulói munka végeztével a megváltozott konfigurációs állományokat vissza kell állítani az eredeti állapotába. Használat során be kell tartani a vírusok elleni védekezés általános szabályait.

A hardver eszközöket szétszerelni, csatlakozókat eltávolítani, elsajátítani nem szabad. A számítógépterembe ételt, italt bevinni, étkezni, inni szigorúan tilos, a foglalkozások során meg kell őrizni a gépterem rendjét és tisztaságát.

A számítógépterem használati rendjére vonatkozó informatika tanári utasításokat mindenki köteles betartani.

**A tornaterem használati rendje**

A tornatermek tanítási időn kívül csak az intézményvezető engedélyével és meghatározott felügyelet mellett használhatók, kivételt képeznek, ez alól a hivatalos bérlők.

A tanulók kötelesek a felszerelésüket, még alkalmankénti felmentés kérése esetén is magukkal hozni. A felmentett tanuló a testnevelő tanár által kijelölt helyen tartózkodik az óra teljes időtartama alatt, amennyiben ezt nem tartja be, igazolatlan órát kap. Az állandó felmentett, a részlegesen felmentett, a gyógytornára utalt tanulók szeptember végéig felmentésükről az orvosi igazolást átadják a testnevelő tanárnak.

Esetenkénti felmentést a testnevelő tanár adhat szülői írásbeli kérésre vagy orvos javaslata alapján. A testnevelési órára érkező tanulók megvárják, amíg az előző osztály elhagyja az öltözőket, csak ezután vonulhatnak be. Becsengetésig az öltözőben fegyelmezetten viselkedve várják a tanárt. Az öltözőt elhagyva lekapcsolják a villanyokat.

Pénzt és értéktárgyat a tanulók nem hagyhatnak az öltözőben. Az öltözők rendjéért a tanulók felelősek.

A tanulóknak ismerniük és be kell tartaniuk a balesetvédelmi, munkavédelmi előírásokat. Baleset esetén, a tanuló azonnal jelezze sérülését testnevelőjének.

**Az ebédlő használatának rendje**

A konyhába kizárólag az ott dolgozók léphetnek be. Az ebédlőt, az ebédidő kivételével zárva kell tartani. Az ebédlőt a tanulók nyitva tartás alatt vehetik igénybe.

Étkezés előtt - az egészségvédelem érdekében - a kézmosás kötelező.

Az étkezés befejezése után a tálcát, tányérokat, evőeszközöket a kijelölt helyen kell beadni. Mindenkinek be kell tartani a kulturált étkezés szabályait, vigyáznia kell az asztal és az étkező tisztaságára, rendjére.

**A rendszeres egészségügyi felügyelet és ellátás rendje**

A védőnő által elkészített munkaterv szerint a tanulók külön beosztás szerint fogászati, szemészeti és általános szűrővizsgálaton vesznek részt. Ennek időpontjáról a tanulókat és a szülőket az osztályfőnök értesíti. A vizsgálatokon való részvétel kötelező. A hiányzók egyénileg kötelesek a pótlásról gondoskodni.